กรุงศรีคาร์ฟอร์แคชออกแคมเปญสินเชื่อ0%นาน2เดือน
กรุงศรี คาร์ฟอร์แคช เปิดให้ผู้ปกครองนำรถยนต์มาขอกู้เงินในช่วงเปิดเทอมรับดอกเบี้ย 0% ใน 2 เดือนแรก ผ่อนยาว 72 งวด
26 เม.ย. 2554

กรุงศรี คาร์ฟอร์แคช เปิดให้ผู้ปกครองนำรถยนต์มาขอกู้เงินในช่วงเปิดเทอมรับดอกเบี้ย 0% ใน 2 เดือนแรก ผ่อนยาว 72 งวด
นางชูศรี แพทย์เจริญ ผู้ช่วยกรรมการผู้จัดการใหญ่ สายงานการตลาดและวางแผนกลยุทธ์ บริษัท อยุธยา แคปปิตอล ออโต้ ลีส  หรือ กรุงศรี ออโต้ ในเครือธนาคารกรุงศรีอยุธยา (BAY) เปิดเผยว่า ในช่วงใกล้เทศกาลเปิดเทอม ผู้ปกครองส่วนใหญ่จะต้องรับภาระหนักในเรื่องค่าใช้จ่ายต่างๆ เพื่อการศึกษาของบุตรธิดา กรุงศรี คาร์ ฟอร์ แคช จึงออกแคมเปญพิเศษ เปิดให้ลูกค้าที่มีรถสามารถมาขอสมัครสินเชื่อรับส่วนลดดอกเบี้ย 0% จำนวน 2 งวดแรกทันที พร้อมวงเงินสินเชื่อ 100% ของราคาประเมิน และผ่อนนานสูงสุด 72 เดือน โดยไม่ต้องมีผู้ค้ำประกัน ตั้งแต่วันนี้จนถึงวันที่ 31พ.ค.นี้
นางชูศรีมั่นใจว่าแคมเปญนี้จะสามารถรองรับกับความต้องการของลูกค้าในช่วงเวลาก่อนเปิดเทอมได้แน่นอน  ซึ่งหากเอกสารครบ กรุงศรี คาร์ ฟอร์ แคช สามารถอนุมัติสินเชื่อได้ภายใน 1 วันเท่านั้น  ซึ่งผู้ปกครองสามารถเตรียมความพร้อมให้กับบุตรหลานได้ก่อนเวลาเปิดเทอมอย่างแน่นอน
"สภาวะเศรษฐกิจเช่นนี้ ผู้ปกครองอาจมีความจำเป็นต้องใช้เงินฉุกเฉินเพื่อการศึกษาของบุตรหลานและเสริม   สภาพคล่องทางการเงิน กรุงศรี ออโต้ จึงพร้อมเป็นส่วนหนึ่งในการแบ่งเบาภาระของผู้ปกครอง ผ่าน กรุงศรี คาร์ ฟอร์ แคช จะเป็นอีกทางเลือกที่คุ้มค่าสำหรับผู้ที่เป็นเจ้าของรถยนต์ที่ต้องการเพิ่มสภาพคล่องทางการเงิน โดยที่ยังสามารถใช้รถยนต์ได้ตามปกติเหมือนเดิม" นางชูศรี กล่าว